CELEX: 62018TN0484
Language: da
Date: 2018-08-14 00:00:00
Title: Sag T-484/18: Sag anlagt den 14. august 2018 — XB mod ECB

15.10.2018   
            
            
               DA
            
            
               Den Europæiske Unions Tidende
            
            
               C 373/14
            
         
      Sag anlagt den 14. august 2018 — XB mod ECB
      (Sag T-484/18)
      (2018/C 373/15)
      Processprog: engelsk
      
         Parter
      
      
         Sagsøger: XB (ved advokaterne L. Levi og A. Champetier)
      
         Sagsøgt: Den Europæiske Centralbank (ECB)
      
         Sagsøgerens påstande
      
      
                  —
               
               
                  Annullation af afgørelserne af 6. november 2017 og af 4. december 2017, hvorved sagsøgeren fik meddelelse om, at han ikke havde ret til visse tillæg (husstandstillæg, børnetilskud, uddannelsestillæg og førskoletillæg).
               
            
                  —
               
               
                  Følgelig tilpligtes sagsøgte at udbetale de respektive beløb fra den anmodede dato og fremefter, med tillæg af morarenter (ECB sats + 2 procentpoint). Der skal tages hensyn til, at korrigerede betalinger, som ikke vedrører den måned, hvor de er betalt skal være genstand for samme beskatning, som de ville have været genstand for, hvis de var blevet foretaget rettidigt, jf. forordning (EØF, Euratom, EKSF) nr. 260/68. (1)
                  
               
            
                  —
               
               
                  Om fornødent annullation af afgørelsen af 5. juni 2018 om afslag på sagsøgerens klage, indgivet den 29. marts 2018.
               
            
                  —
               
               
                  Om fornødent annullation af afgørelsen af 2. februar 2018 om afslag på sagsøgerens ansøgning om fornyet administrativ gennemgang af 15. december 2017.
               
            
                  —
               
               
                  Den Europæiske Centralbank (ECB) tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført to anbringender.
      
                  1.
               
               
                  Første anbringende om, at ECB’s vilkår for midlertidig ansættelse og dets regler for midlertidig ansættelse er ulovlige (ulovlighedspåstand).
                  
                              —
                           
                           
                              ECB’s vilkår for midlertidig ansættelse og dets regler for midlertidig ansættelse er i strid med, for det første, de rettigheder for barnet og de principper om beskyttelse af familien og om ikke-diskrimination, der er fastsat i Den Europæiske Unions charter om grundlæggende rettigheder, for det andet, princippet om forbud mod forskelsbehandling mellem midlertidigt ansatte og fastansatte og, for det tredje, princippet om forbud mod forskelsbehandling og om lighed mellem skatteydere.
                           
                        
            
                  2.
               
               
                  Andet anbringende om tilsidesættelse af kollektive rettigheder som følge af manglende høring af ECB’s personaleudvalg i forbindelse med vedtagelsen af ECB’s vilkår og regler for midlertidig ansættelse.
               
            
         (1)  Rådets forordning (EØF, Euratom, EKSF) nr. 260/68 af 29.2.1968 om fastlæggelse af betingelserne for og fremgangsmåden ved opkrævning af skat til De europæiske Fællesskaber (EFT L 56, s. 37).